open-index/open-wikipedia-markdown huggingface dataset:
Milangen piiri

**Milangen piiri** on Mosambikin Zambezian maakuntaan kuuluva piiri (). 

Piirin on väkiluku oli 619&nbsp;275 (VL 2017). Vuosikymmen aiemmin väkiluku oli 515&nbsp;029 (VL 2007). Milangen piirin läpi kulkee maantieyhteys rannikon maakuntakeskus Quelimanesta Malawiin. Hallintokeskus on rajan tuntumassa sijaitseva Milangen kaupunki.

Piirin pinta-ala on 7&nbsp;118 neliökilometriä (6,9&nbsp;% maakunnasta). Piiri jakaantui aiemmin neljään hallintoalueeseen (): Milange, Majaua, Molumbo ja Mongue. Näistä Milangen hallintoalue on väestöltään selvästi suurin; vuonna 2005 siellä asui yli 40 prosenttia  piirin väestöstä. Väestön valtakieli on paikalliskieliin lukeutuva elomwe, jota äidinkielenään puhui on 86 prosenttia väestöstä (1997). Portugalia osasi tuolloin vain 14 prosenttia piirin asukkaista. Joulukuussa 2013 Mosambikin parlamentti loi piirin pohjoisosassa sijainneesta Molumbon hallintoalueesta uuden Molumbon piirin, minkä seurauksena Milangen piirin pinta-ala pieneni ja osasta väestöä tuli uuden piirin asukkaita. 

Milangen piirin naapureita ovat pohjoisessa Molumbon piiri, idässä Lugelan ja Mocumban piirit sekä etelässä Derren ja Morrumbalan piirit. Piirin länsipuolella on Malawin Eteläinen alue piirikuntineen (Nsanjen, Thyolon ja Mulanjen ja Zomban piirikunnat).

Maaliskuun 4. päivänä Mosambikiin rantautunut trooppinen matalapaine 11 ja siitä kehittynyt sykloni Idai synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat vaurioittivat myös tieyhteyksiä myös Milangen piirissä.

## Lähteet
Katalonian ralli 2001

**Katalonian ralli 2001** (virallisesti *37. Rallye Catalunya – Costa Brava – Rallye de España*) oli Rallin MM-sarjan kauden 2001 neljäs osakilpailu, joka ajettiin 23.–25. maaliskuuta 2001. Kilpailussa oli 18 erikoiskoetta ja sen keskuspaikka oli Lloret de Marissa. Erikoiskokeiden pituus oli  (suunniteltu pituus oli ) ja kokonaispituus oli .

Kilpailun voitti Didier Auriol ennen tallikaveriaan Gilles Panizzia. Marcus Grönholm joutui keskeyttämään kun osuma kiveen rikkoi pyöräntuennan erikoiskokeella 5. Kärjessä ajanut Philippe Bugalski menetti aikaa hydraulisen kytkimen vikaan ja Jesús Puras keskeytti polttoainepaineen ongelmaan siirtymätaipaleella. Piero Liatti keskeytti jarruongelmien vuoksi. Markko Märtin keskeytti vaihteistovikaan. Petter Solberg keskeytti ajettuaan ulos ensimmäisenä päivänä. Armin Schwarz keskeytti ohjaustehostimen vian vuoksi. Tommi Mäkinen kasvatti mestaruussarjan johtoa kolmannen sijan myötä. Uuden FIA Super 1600 Championship -sarjan kilpailun voitti Sébastien Loeb. Kilpailun jälkeen Bugalskin aikasakkoa nostettiin kahdesta minuutista neljään minuuttiin. Hän sai kaksi minuuttia kun ei lähtenyt erikoiskokeelle 15 ja sakkoa nostettiin virheellisen lähdön vuoksi koska hän lähti erikoiskokeelle liian kaukana lähtöviivasta. Erikoiskoe 12 peruttiin.

## Erikoiskokeet
Kilpailussa oli 18 erikoiskoetta, joiden yhteispituus oli 383,18 kilometriä.

## Tulokset

## Muuta
* Didier Auriolin uran viimeinen voitto.

## Lähteet

## Aiheesta muualla
* Rally-Maps.com, erikoiskokeet kartalla 
* Rally de España 2001: WRC Highlights / Review / Results Youtubessa
Costee

**Costee** (oik. **Jussi Tiainen**, s. 1995) on suomalainen laulaja-lauluntekijä, joka on Sima-yhtyeen toinen jäsen. Hän solmi levytyssopimuksen soolourastaan loppuvuodesta 2017 Etenee Recordsin kanssa. Esikoisalbuminsa hän julkaisi toukokuussa 2019. Toinen albumi julkaistiin elokuussa 2020.

Ennen Sima-yhtyettä Tiainen on ollut mukana The Reed Fags- ja Auntie Mary -indiebändeissä sekä tanssikeikkoja tehneessä Wanhat Pojat -yhtyeessä.

Tiainen osallistui vuoden 2025 Uuden Musiikin Kilpailuun kappaleellaan *[[Sekaisin]]*.

Tiainen sai lapsen näyttelijä Joanna Wallinheimon kanssa maaliskuussa 2026.

## Diskografia

* 
* 
* 
* 

## Katso myös
* Luettelo Costeen kappaleista

## Lähteet
Winnetka

**Winnetka** on kunta (*village*) Illinoisin osavaltiossa Yhdysvalloissa. Sen väkiluku oli vuoden  väestönlaskennassa 12 744. Winnetka kuuluu Chicagon metropolialueeseen ja sijaitsee noin 30 kilometriä kaupungin keskustasta pohjoiseen.

Vuonna 2015 Winnetka oli Yhdysvaltain toiseksi varakkain kunta.

## Asukkaat
Kunnan asukkaista 90,1 prosenttia on valkoisia, 4,2 prosenttia aasialaisia ja 2,96 prosenttia latinalaisamerikkalaisia. 9,4 prosenttia puhuu myös muita kieliä kuin englantia. 96,1 prosenttia asukkaista on Yhdysvaltain kansalaisia. Kunnan väestön keski-ikä on 40,8 vuotta.

## Kuvia kunnasta

Tiedosto:New Trier High School, Winnetka campus.jpg|New Trier High School.
Tiedosto:2015-05-11 06 40 04 View of the "Home Alone" house at 671 Lincoln Avenue in Winnetka, Illinois.jpg|*[[Yksin kotona]]* -elokuvassa käytetty talo.
Tiedosto:Winnetka Veterans Memorial.jpg|Veteraanien muistomerkki.



## Lähteet
### Viitteet

## Aiheesta muualla
Emmanuel Kavi

**Emmanuel Kavi** tai **Komlan Kavi** (s. 3. maaliskuuta 1970, Lomé Togo ) on afrikkalainen nykytaiteilija ja taidemaalari. 

Hän viittaa tyylinsä, figuratiivisen ja abstraktin taiteen yhdistämiseen, termillä "flouismi". 

## Elämäkerta
Itseoppinut Emmanuel Kavi aloitti piirtämällä ja kuvittamalla. Vuonna 1987, 17-vuotiaana hän voitti kansallisen piirustuskilpailun Togossa. 

Hänen tyylinsä kehittyi asteittain abstraktiin suuntaan. Vuonna 2001 hän aloitti esittää töitään taidenäyttelyissä, ensin Länsi-Afrikassa ja sitten Euroopassa, jossa hänen tyyliään kutsutaan joskus "afrikkalaiseksi kubismiksi".

Vuodesta 2006 alkaen hänen tyylinsä kehittyi edelleen yhdistämällä abstraktia ja realismia. Hän alkoi kutsua tätä "flouismiksi".  Samalla hän perusti ateljeensa Ouagadougouun, jota hän piti "Afrikan taiteen risteyksenä". 

Vuodesta 2008 hän on matkustanut usein Ranskaan, järjestäen taidenäyttelyitä ja esiintyen useilla kulttuurifoorumeilla. 

## Työ
Emmanuel Kavi on maalannut lukuisia teoksia, joista suurin osa on yksityiskokoelmissa. 

Hän työskentelee ilman luonnoksia käyttäen Afrikan maaperästä saatuja materiaaleja: pigmenttejä, hennaa, hiekkaa, olkia ja soraa. Hän sijoittaa värit toisensa perään ja vähitellen hänen työnsä muotoutuvat, käyttäen useita työkaluja (harjat, veitset, sormet) ja tekniikoita (poisto, kollaasi, vesisuihku). 

Päivittäinen elämä, ihmisten vuorovaikutus, luonto, henkisyys ja lapset ovat hänen suosikkiteemojaan. 

Toisinaan hän sisällyttää heimoihin liittyviä symboleja ja merkkejä töihinsä, erityisesti Malin Dogonin kansoista. 

Rakentamisen, reliefien ja tiettyjen menetelmien takia Emmanuel Kavin teoksissa on useita eri näkökohtia, jotka aiheuttavat uusien objektien ilmenemisen teoksissa riippuen valosta ja katsojan tarkastelukulmasta. Kavi käyttää termiä "flouismi" kuvaamaan tätä progressiivista paljastumista. 

## Näyttelyt
* 2001   : Espace Zaka (Burkina Faso) 
* 2002   : Center culturel américain (Mali) 
* 2003   : Espace Gondwana (Burkina Faso) 
* 2005   : Galerie Villa Sikandra (Burkina Faso) 
* 2006   : Lausanne (Sveitsi) 
* 2006   : Galerie Huijs Basten Asbeck (Alankomaat) 
* 2007   : "Devoir de mémoire" huutokauppagalleria Tajaniissa, Pariisi 
* 2009   : Näyttely Villa Sikandrassa Ouagadougoun ensimmäisessä muovitaiteen festivaalissa (Burkina Faso) 
* 2010   : Näyttely Ménilmuche, Pariisi 
* 2012   : Näyttely Saint- Blimontissa Offeussa Château des lumièresissä 
* 2012   : Näyttely Salon International des Arts d'Ouagadougoussa (Burkina Faso) 

## Katso myös
* Afrikan nykytaide 

## Lähteet

## Aiheesta muualla
*
*
*
*
Markkinatuomioistuin

**Markkinatuomioistuin** on oikeusinstanssi, joka on asetettu käsittelemään markkinoihin ja markkinointiin liittyviä asioita. Sen erottaminen tavallisista tuomioistuimista perustuu ajatukseen, että kyseisten asioiden oikeudelliseen käsittelemiseen tarvitaan erityisasiantuntemusta tai alakohtaista edustusta. Suomessa tässä erityistehtävässä on markkinaoikeus ja Ruotsissa patentti- ja markkinaoikeus (). Monissa maissa toimivalta on annettu muille virastoille kuin oikeuksille ja se jakautuu eri maissa erilailla. 

Yhdysvalloissa markkinatuomioistuimena on United States Court of International Trade.

## Lähteet
Ivan Lorents

**Ivan Leopoldovitš Lorents** (2. lokakuuta 1890 – 28. heinäkuuta 1941) oli puolalaissyntyinen neuvostoliittolainen diplomaatti.

Lorents syntyi Łódźissa vuonna 1890. Vuonna 1913 hän valmistui Pietarin valtionyliopiston oikeustieteellisestä tiedekunnasta ja jatkoi opiskelua Mihailovskin tykistökoulussa, josta hän valmistui vuonna 1915. Valmistumisen jälkeen hän aloitti toimintansa Venäjän keisarillisessa armeijassa .

Maaliskuusta kesäkuuhun 1918 Lorents liitettiin Pietarin Venäjän sosialistsen federatiivisen neuvostotasavallan ulkoasiainvaliokuntaan, kun hänet lähetettiin Berliiniin marraskuussa  täyttääkseen asemansa Neuvosto-Venäjän edustajana Saksassa.

Lorents palasi Moskovaan ja työskenteli kuukauden ajan ulkoasiainvaltuuskunnassa ennen kuin hän liittyi  15  läntisen rintaman armeijaan. Vuonna 1920 Lorents muutti Latviaan jossa toimi sihteerinä Venäjän sosialistisen federatiivisen neuvostotasavallan täysivaltaisena edustajana Latviassa. Hän palveli tässä tehtävässä vuoden ajan ennen kuin siirtyi Puolaan , jossa hän toimi useissa tehtävissä.

Lorents oli Neuvostoliiton täysivaltainen edustaja Liettuassa 29. elokuuta 1923 – 9. heinäkuuta 1925, Suomessa 9. heinäkuuta 1925 – 6. heinäkuuta 1927, Latviassa 14. syyskuuta 1929 saakka ja Itävallassa 17. maaliskuuta 1935 – 30. syyskuuta 1938.

Palatessaan Neuvostoliittoon Suomesta NKVD pidätti Lorentsin 15. lokakuuta 1939 ja tuomitsi 7. heinäkuuta 1941 korkeimman oikeuden sotilaskollegion toimesta kuolemaan osallistumisesta ”vastavallankumouksellisiin terroristijärjestöihin” ja vakoiluun. Hänet teloitettiin 28. heinäkuuta 1941 ja haudattiin Kommunarkaan Moskovan alueelle.

## Lähteet
Lynk & Co 01

**Lynk & Co 01** on kiinalaisen Geelyn omistaman Lynk & Con vuodesta 2017 lähtien valmistama crossover-tyyppinen automalli. Se on merkin ensimmäinen malli ja perustuu samalle pohjalevylle kuin esimerkiksi Volvo XC40.

Vuoden 2021 Euro NCAP -kolaritestistä Lynk & Co 01 sai tulokseksi täydet viisi tähteä.

Mallin tuotantoversio esiteltiin Shanghain autonäyttelyssä keväällä 2017. Auto on kehitetty Ruotsissa yhteistyössä Volvon kanssa, sillä Lynk & Co ja Volvo ovat molemmat Geely-konsernin omistuksessa olevia automerkkejä. Mallin on muotoillut Volvon pääsuunnittelija Peter Horbury. Moottorit ovat Volvon kehittämät ja samat kuin XC40-mallissa. Valikoimassa ovat hybridimalli kolmesylinterisellä 1,5-litraisella (180&nbsp;hv) bensiinimoottorilla sekä nelisylinterinen 2,0-litrainen (190&nbsp;hv) bensiinimoottori. Suuremman moottorin yhteyteen on valittavissa neliveto. 

Vuonna 2020 tehtiin uudistuksia muun muassa puskureihin ja etusäleikköön. 

## Lähteet

## Aiheesta muualla
Lynk & Co 02

**Lynk & Co 02** on kiinalaisen Geelyn omistaman Lynk & Con vuodesta 2018 lähtien valmistama crossover-tyyppinen automalli. Se on merkin toinen malli ja perustuu samalle pohjalevylle kuin esimerkiksi Volvo XC40.

Malli esiteltiin Amsterdamissa keväällä 2018. Se on kooltaan hieman pienempi kuin aiemmin markkinoille tullut Lynk & Co 01. Moottorit ovat Volvon kehittämät ja samat kuin XC40-mallissa. Valikoimassa ovat kolmesylinterinen 1,5-litrainen (156/180&nbsp;hv) ja nelisylinterinen 2,0-litrainen (190&nbsp;hv) bensiinimoottori. Suuremman moottorin yhteyteen on valittavissa neliveto. 

Keväällä 2021 esiteltiin urheilullisempi 02 Hatchback, josta on poistettu maasturimaisempia elementtejä, kuten mustat pyöränkaaret. Myös puskurit ovat erilaiset kuin perusmallissa. 2,0-litraisen bensiinimoottorin teho on nostettu 254 hevosvoimaan. Voimansiirtona on kahdeksanportainen automaattivaihteisto ja etuveto. 

## Lähteet

## Aiheesta muualla
Lynk & Co 03

**Lynk & Co 03** on kiinalaisen Geelyn omistaman Lynk & Con vuodesta 2018 lähtien valmistama keskiluokan neliovinen sedan. Se on merkin kolmas malli ja perustuu samalle pohjalevylle kuin esimerkiksi Volvo XC40.

Mallin tuotantoversio esiteltiin Chengdun autonäyttelyssä syksyllä 2018. Auton kolmesylinterinen 1,5-litrainen bensiinimoottori on Volvon kehittämä ja sama kuin XC40-mallissa. Myöhemmin moottorivalikoimaan tuli myös nelisylinterinen 2,0-litrainen (190/254&nbsp;hv), jonka tehokkaamman version yhteydessä on aina neliveto.

## Lähteet

## Aiheesta muualla
Lynk & Co

**Lynk & Co** on Geely-konserniin kuuluva ruotsalais-kiinalainen automerkki, joka lanseerattiin vuonna 2016. Sen kotipaikka sijaitsee Göteborgissa Ruotsissa, ja kaikki merkin mallit on kehitetty yhteistyössä samaan konserniin kuuluvan Volvon kanssa.

Lynk & Con kohderyhmä on nuoret urbaanit asiakkaat. Merkkiä myytiin aluksi ainoastaan Kiinan markkinoilla. Syksyllä 2020 merkin myynti aloitettiin Euroopan markkinoilla Alankomaissa, Belgiassa, Espanjassa, Italiassa, Ranskassa, Ruotsissa ja Saksassa. Geelyn tarkoituksena on myös tuoda Lynk & Co Yhdysvaltain markkinoille. Yhdysvalloissa myytäviä autoja on suunniteltu rakennettavan Etelä-Koreassa Renault’n omistamalla tehtaalla.

## Mallit
Merkin ensimmäinen malli, 01, on korimalliltaan crossover ja tuli markkinoille vuonna 2017. Seuraavana vuonna esiteltiin hieman pienempi 02 sekä neliovinen sedan-malli 03. Myöhemmin mallistoa ovat laajentaneet coupémainen 05, merkin pienin malli 06 ja suurin 09.

* Lynk & Co 01 (2017–)
* Lynk & Co 02 (2018–)
* Lynk & Co 03 (2018–)
* Lynk & Co 05 (2019–)
* Lynk & Co 06 (2020–)
* Lynk & Co 09 (2021–)

## Katso myös
* Zeekr

## Lähteet

## Aiheesta muualla
Suomen ralli 1998

**Suomen ralli 1998** (virallisesti **48. Neste Rally Finland 1998**) oli Rallin MM-sarjan kauden 1998 10. osakilpailu, joka ajettiin 21–23. elokuuta.

## Osallistujat
Ralliin osallistuivat koko MM-sarjan kiertäneet kuljettajat Tommi Mäkinen, Richard Burns, Colin McRae, Carlos Sainz, Didier Auriol, Juha Kankkunen ja Bruno Thiry. Subarun toista autoa ajoi Jarmo Kytölehto. Seat oli mukana ensimmäistä kertaa WRC-autollaan, kuljettajina Harri Rovanperä ja Oriol Gomez.  Myös Ari Vatanen, Marcus Grönholm, Sebastian Lindholm ja Thomas Rådström starttasivat ralliin WRC-autoilla.

## Reitti
Erikoiskokeita oli 24 ja niiden yhteenlaskettu pituus oli 384,1 km. Edellisvuoteen verrattuna perjantain reitti oli nyt pidempi.

*=ei huoltotaukoa

Mökkiperän erikoiskoe ajettiin nyt ensimmäistä kertaa. Juupajoen erikoiskoe palasi ralliin uudella reitillä.

## Kilpailun tapahtumia
Colin McRae ajoi ojaan jo rallin avauserikoiskokeella Kuohussa. EK4:llä Lankamaassa  hän osui puuhun, vaurioitti auton takaripustusta ja joutui keskeyttämään erikoiskokeen maalissa.

Jarmo Kytölehto ajoi ojaan rallin toisella erikoiskokeella Mökkiperässä. Hän menetti kaksi minuuttia ja lisäksi auto kärsi teknisiä vaurioita. Myös Sebastian Lindholm ajoi ulos Mökkiperässä ja keskeytti.

Marcus Grönholm ajoi ulos Ouninpohjassa neljä kilometriä ennen maalia. Syynä ulosajoon oli aiemmin erikoiskokeella kiveen osunut vanne, joka hajosi yllättäen.

## Tulokset

N-ryhmän voitti Gustavo Trelles.

F2-luokan voitti Alister McRae Volkswagen Golfilla.

## Muuta

* Seat Cordoba WRC:n ensimmäinen kilpailu

## Lähteet

## Aiheesta muualla
* Rally-Maps.com, erikoiskokeiden reitit kartalla
Suomen ralli 1999

**Suomen ralli 1999** (virallisesti *49. Neste Rally Finland*) oli Rallin MM-sarjan kauden 1999 10. osakilpailu, joka ajettiin 20.–22. elokuuta. 

## Reitti
Kilpailussa oli 23 erikoiskoetta, joista tuli yhteensä 377,26 km . Rallin maali oli nyt Lievestuoreella eikä Jyväskylässä.

Reitillä oli uusi erikoiskoe Tiilimaa, jota ei tosin ajettu enää jatkossa. Harjun erikoiskoe jäi pois ja sen sijasta Hippos ajettiin nyt kolmesti. 

Kilpailun päätti Ruuhimäen erikoiskoe, joka oli ns. TV-erikoiskoe, nykyajan power stagen tyyliin. Suoran televisioinnin lisäksi erikoiskokeesta sai lisäpisteitä. Autot starttasivat käännetyssä lähtöjärjestyksessä ja myös keskeyttäneet autot saivat olla mukana.

## Kilpailun tapahtumia
Tommi Mäkinen keskeytti Ouninpohjan erikoiskokeella kytkinvikaan. Hän kuitenkin sai kaksi pistettä rallin päättäneeltä TV-erikoiskokeelta.

Kankkunen voitti kilpailun ja Auriol keräsi kolme lisäpistettä voittamalla televisioidun viimeisen erikoiskokeen. McRae menetti lähes kaksi minuuttia aikaa moottoriin liittyvään ongelmaan toiseksi viimeisellä erikoiskokeella, jolloin hänen autonsa tuulilasi peittyi öljyyn. McRae joutui lopulta keskeyttämään kilpailun. Auriol oli menettänyt aiemmin rallissa aikaa keskitasauspyörästön vuoksi.

## Tulokset

N-ryhmän voitti Jouko Puhakka.

F2-luokan voitti Tapio Laukkanen Renault Meganella.

## Muuta
* Juha Kankkusen uran viimeinen voitto.

## Lähteet

## Aiheesta muualla
* Rally-Maps.com, erikoiskokeiden reitit kartalla
Morrumbalan piiri

**Morrumbalan piiri** on Mosambikin Zambezian maakuntaan kuuluva piiri ().  Piirin on väkiluku oli 380&nbsp;189 (VL 2017). Vuosikymmen aiemmin väkiluku oli 361&nbsp;896 (VL 2007). Piirin hallintokeskus on Morrumbalan kaupunki.

Piirin pinta-ala on 8&nbsp;250 neliökilometriä (8,0&nbsp;% maakunnasta). Kahden lähteen mukaan piirin pinta-ala oli aiemmin suurempi (12&nbsp;823 km2), jolloin piiri jakaantui neljään hallintoalueeseen (): Morrumbala, Chire, Derre ja Megaza. Nämä voitiin jakaa edelleen 13 paikkakuntaan (). Joulukuussa 2013 Mosambikin parlamentti loi piirin Derren hallintoalueesta uuden Derren piirin, minkä seurauksena Morrumbalan piirin pinta-ala pieneni ja osasta väestöä tuli uuden piirin asukkaita. Osa lähteistä käytti vielä vuonna 2016 Derren osalta vanhentunutta aluejakoa. 

Vuonna 1997 piirin väestön valtakieli oli paikalliskieliin lukeutuva elomwe, jota äidinkielenään puhui 86 prosenttia väestöstä (1997). Portugalia osasi tuolloin vain 14 prosenttia piirin asukkaista.

Morrumbalan  piirin naapureita ovat pohjoisessa Milangen, idässä Derren ja etelässä Mopeian piirit. Piirin länsi- ja luoteisrajan muodostavat Njassajärven laskujoki Shirejoki ja sen sivuhaara Ruojoki. Näiden länsipuolella ovat Teten maakunnan Mutararan piiri ja Malawin Eteläisen alueen Nsanjen piirikunta.

Maaliskuun 4. päivänä 2019 Mosambikiin rantautunut trooppinen matalapaine 11 ja siitä kehittynyt sykloni Idai synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat jo ennen hirmumyrkyvaihetta kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat rikkoivat keskisiä tieyhteyksiä myös Morrumbalan piirissä.

Morrumbalan piirin alueella on esiintynyt myös mittavaa ihmisryöstöihin liittyvää rikollisuutta. Huhtikuussa 2025 uutisoitiin ainakin 280 naisen ja lapsen vapauttamisesta vankeudesta; heidät oli perinteisten puolisotilaallisten Naparamas-soturien nimeä käyttänyt ryhmittymä kidnapannut Morrumbalan piirin Saben hallintoalueen kylistä ja siirtänyt sissitukikohtaansa yli kahdeksi viikoksi. Ryhmittymä oli aiheuttanut levottomuutta myös kansallisella valtatiellä 1.
 
## Lähteet
Ron Keel

**Ron Keel** (syntymänimeltään **Rynia Lee Keel Jr.** ja tunnettu myös nimellä **Ronnie Lee Keel**, s. 25. maaliskuuta 1961 Savannah, Georgia) on yhdysvaltalainen laulaja ja kitaristi.

Hänet tunnetaan mm. yhtyeistä Steeler, Keel ja Ron Keel Band.

Vuonna 1984 Keel keskusteli Tony Iommin, Geezer Butlerin ja Don Ardenin kanssa siitä, että Keelistä tulisi Black Sabbathin laulaja Ian Gillanin jälkeen. Keelin omien sanojen mukaan hänet toivotettiin tervetulleeksi Black Sabbathiin, mutta keskustelut eivät kuitenkaan poikineet yhtäkään konserttia eikä levytystä Black Sabbathin riveissä.

## Diskografia
### Steeler
**Steeler* (1983)
**Metal Generation: The Steeler Anthology* (2005)
**Come Hell or Hollywood...1981–82* (2020)

### Keel
**Lay Down the Law* (1984)
**The Right to Rock* (1985)
**The Final Frontier* (1986)
**Keel* (1987)
**Larger Than Live* (1989)
**Keel VI: Back in Action* (1998)
**Streets of Rock & Roll* (2010)

### Ron Keel's Fair Game
**Beauty and the Beast* (2000)

### IronHorse
**IronHorse* (2001)
**Bring It On* (2004)

### Ron Keel Band
**Fight Like a Band* (2019)
**South X South Dakota* (2020)

### Sooloalbumit
**Western Country* (1995) (nimellä Ronnie Lee Keel)
**Alone at Last* (2006)
**Metal Cowboy* (2014)
**Metal Cowboy: Reloaded* (2018)

## Lähteet

## Aiheesta muualla
*Virallinen verkkosivusto
Mutararan piiri

**Mutararan piiri** on Mosambikin Teten maakuntaan kuuluva piiri (). Vuonna 2017 piirin väkiluku oli 207&nbsp;480. Vuosikymmen aiemmin väkiluku oli 209&nbsp;360 (VL 2007). Piirin hallintokeskus on Nhamayabué,, joka on B-tason vila ('pikkukaupunki').

Piirin pinta-ala on 2&nbsp;788 neliökilometriä (2,8&nbsp;% maakunnasta). Piirin pinta-ala oli aiemmin suurempi (6&nbsp;388 km2), jolloin piiri jakaantui neljään hallintoalueeseen (): Nhamayabue, Chare, Doa ja Inhangoma. Sittemmin piiri- ja hallintoaluejako lienee muuttunut, koska piirin pinta-alakin on pienentynyt oleellisesti. Vuonna 1997 piirin väestön valtakieli oli paikalliskieliin lukeutuva chinyungwè, jota puhui äidinkielenään 83 prosenttia väestöstä (1997). Portugalia osasi tuolloin vain 17 prosenttia piirin asukkaista.

Mutararan piirin naapurina on pohjoisessa Malawin Eteläisen alueen Nsanjen piirikunta. Mosambikissä sitä rajaavat idässä Zambezian maakunnan Morrumbalan ja Mopeian piirit, etelässä Sofalan maakunnan Caian ja lännessä Chemban piirit sekä luoteessa Dôan piiri. Piirin lounaisrajan muodostaa Sambesi. Osan piirin itärajasta muodostaa Sambesin sivuhaara Shirejoki, joka on Njassajärven laskujoki.

Maaliskuun 4. päivänä 2019 Mosambikiin rantautunut trooppinen matalapaine 11 (TD 11) ja siitä kehittynyt sykloni Idai (TC Idai) synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat jo ennen myöhempää ja etelämmäs iskenyttä hirmumyrskyvaihetta kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat rikkoivat keskisiä tieyhteyksiä myös Mutararan piirissä.

## Lähteet
Jacques Dessemme

**Jacques Dessemme** (16. syyskuuta 1925 Bellegarde-sur-Valserine – 23. maaliskuuta 2019) oli ranskalainen koripalloilija.

Dessemme saavutti Ranskan miesten maajoukkueessa EM-hopeaa Egyptissä 1949 ja EM-pronssia Ranskassa 1951 sekä Neuvostoliitossa 1953. Hän kuului maajoukkueen kokoonpanoon myös Helsingin kesäolympialaisissa 1952, missä Ranska sijoittui kahdeksanneksi, ja vuosien 1950 ja 1954 MM-kilpailuissa. Yhteensä Dessemme pelasi vuosien 1948–1956 välillä 76 maaottelua joissa teki 599 pistettä. Dessemme kuoli 93-vuotiaana 23. maaliskuuta 2019.

## Lähteet
* Jacques Dessemme Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Zheng Haixia

**Zheng Haixia** (, s. 10. maaliskuuta 1967 Tuocheng, Henan) on kiinalainen kilpauransa päättänyt koripalloilija.

13-vuotiaana ammattilaisuransa aloittanut 204-senttinen ja 115-kiloinen sentteri Zheng voitti Kiinan naisten maajoukkueessa muun muassa olympiahopeaa Barcelonassa 1992 ja olympiapronssia Los Angelesissa 1984 sekä kaksi MM-mitalia. Zheng kilpaili yhteensä neljissä kesäolympialaisissa: Los Angelesin ja Barcelonan lisäksi Soulissa 1988 ja Atlantassa 1996. Hän kuului Kiinan turnauskokoonpanoihin myös vuosien 1986 ja 1998 MM-kilpailuissa. Seuratasolla Zheng edusti muun muassa WNBA-joukkue Los Angeles Sparksia.

## Lähteet
* WNBA-profiili vuodelta 2001 WNBA 
* Zheng Haixia Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Miekkailu kesäolympialaisissa 2020 – miesten floretti

**Miesten floretin yksilökilpailu [[Kesäolympialaiset 2020|Tokion 2020 kesäolympialaisissa]]** kilpaillaan 26. heinäkuuta. Miekkailuottelut käydään Chibassa Makuhari Messe Hall B:ssä. Kyseessä on 28. kerta, kun miesten floretin yksilökilpailu on mukana olympialaisissa.

## Karsinnat
Olympiakisoihin valitaan suoraan 24 miekkailijaa niistä kahdeksasta maasta, jotka pääsevät joukkuekilpailuun. Näiden lisäksi olympialaisiin valitaan kuusi urheilijaa FIEn rankingin perusteella (tilanne 5. huhtikuuta 2021). Näistä kuudesta kaksi paikkaa on varattu eurooppalaisille miekkailijoille, kaksi paikkaa Aasiasta tai Oseaniasta tuleville urheilijoille ja yksi paikka sekä afrikkalaisille että amerikkalaisille miekkailijoille. Nämä kuusi urheilijaa eivät kuitenkaan saa edustaa niitä kahdeksaa maata, jotka pääsevät joukkuekilpailun kautta mukaan turnaukseen. Näiden lisäksi järjestetään neljä alueellista karsintaturnausta (Eurooppa, Aasia-Osenia, Afrikka, Amerikka), joista jokaisesta pääsee yksi urheilija olympialaisiin. Myöskään näiden karsintaturnausten kautta olympialaisiin ei voi päästä sellaisia urheilijoita, jonka maalla on jo kolme urheilijaa kilpailuissa. Isäntämaa Japanilla on kaikkiin miekkailutapahtumiin yhteensä kahdeksan kiintiöpaikkaa, jotka se saa jakaa haluamallaan tavalla.

### Urheilijat

## Lähteet
Eric Assmus

**Eric Assmus** (; 1901 Jekaterinodar – 9. joulukuuta 1937 Kommunarka) oli neuvostoliittolainen diplomaatti, joka toimi maansa lähettiläänä Suomessa vuosina 1935–1937.

Assmusin henkilöhistoriasta tiedetään hyvin vähän. Hän kertoi olevansa saksalais-latvialaisen papin poika, mutta tunsi itsensä täysin venäläiseksi. Itse ilmoittamaltaan viralliselta kansallisuudelta hän myös oli venäläinen. Assmus sai yliopistokoulutuksen ja liittyi bolševikkipuolueeseen vuonna 1918. Hän työskenteli Neuvostoliiton ulkoasiain kansankomissariaatissa vuodesta 1923. Assmus oli Neuvostoliiton Tanskan ja Ruotsin lähetystöjen toinen sihteeri vuosina 1924–1926 ja Itävallan lähetystön ensimmäinen sihteeri vuosina 1930–1931. Hän toimi tilastoinstituutti Izostatin johtajana vuosina 1931–1933 ja Neuvostoliiton kansankomissaarien neuvoston tiedetoimikunnan vastaavana sihteerinä vuodesta 1933.

Assmus nimitettiin Neuvostoliiton täysivaltaiseksi edustajaksi Suomessa Boris Steinin tilalle tammikuussa 1935. Hän otti yhteyttä pääministeri T. M. Kivimäkeen 15. kesäkuuta 1935 ja totesi, että ”Manner-Euroopan sotilaallisen konfliktin yhteydessä Neuvostoliitto voisi joutua miehittämään joitakin osia Suomesta”. Myöhemmin 10. helmikuuta 1936 Kivimäki kertoi yksityisestä keskustelustaan Assmusin kanssa J. K. Paasikivelle:

Jos Saksa alkaa sodan mihin suuntaan tahansa katsoo Wenäjä olevansa pakotettu hävittämään Suomen tehdäkseen sen vaarattomaksi. Sillä Wenäjän vihollinen suurvalta voi käyttää Suomea hyväkseen hyökätäkseen Wenäjän kimppuun, minkä estämiseksi Suomen valtaus on välttämätön. Wenäjän sotilasviranomaisten mielipiteen mukaan Suomen valtaus tapahtuu muutamassa päivässä.

Asiaa tutkinut venäläinen historioitsija Vladimir Baryšnikov ei pidä Assmusin uhkausta todennäköisenä tai Neuvostoliiton silloisen ulkopoliittisen linjan mukaisena.

Assmus lähti Helsingistä elokuussa 1937, ja hänet pidätettiin Neuvostoliitossa pian sen jälkeen. Assmus tuomittiin kuolemaan vastavallankumouksellisen terrori- ja vakoilujärjestön jäsenenä 9. joulukuuta 1937 ja teloitettiin samana päivänä. Neuvostoliiton seuraavaksi lähettilääksi Suomeen nimitettiin vuoden 1938 alussa Vladimir Derevjanski.

## Lähteet
Julián Pozo Ruiz de Samaniego

**Autuas Julián Pozo Ruiz de Samaniego C.Ss.R.** (1. tammikuuta 1903 Payueta, Alava, Espanja – 9. elokuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien neljän paavin hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja autuaaksi 13. lokakuuta 2013. Hänen muistopäiväänsä vietetään 9. elokuuta.

## Lähteet
Anna Bågenholm

**Anna Bågenholm** (s. 1970) on ruotsalainen radiologi. Hän selviytyi alle 13,8 °C:seen pudonneesta ruumiinlämmöstä, joka on alin elävällä ihmisellä mitattu lämpötila.

Toukokuun 20. päivänä vuonna 1999 Anna Bågenholm oli hiihtämässä Norjan tuntureilla kahden ystävänsä kanssa. Bågenholm kaatui mäkeä laskiessaan ja liukui jään läpi jäiseen virtaan. Hän kiilautui pää alaspäin selälleen railoon paksun jään alle. Bågenholmin ystävät tarttuivat hänen jalkoihinsa ja estivät tätä vajoamasta enempää, mutta eivät saaneet vedettyä häntä pinnalle vaan hälyttivät apua. Bågenholm onnistui löytämään jään alta ilmataskun, jossa pystyi hengittämään, kunnes menetti tajuntansa ruumiinlämmön laskettua.

Kun pelastushelikopteri saapui, Bågenholm oli ollut jään alla noin 80 minuuttia. Hänellä ei tuntunut enää sydämensykettä, hänen ihonsa oli valkoinen ja pupillinsa laajentuneet. Helikopterimatka Tromssan yliopistolliseen sairaalaan Narvikiin kesti vielä tunnin, jonka aikana Bågenholmia yritettiin elvyttää. Hänen  saapuessaan sairaalaan hänessä ei kuitenkaan ollut elonmerkkejä. Ruumiinlämpö oli vielä sairaalaan tullessa alle 13,8 celciusastetta.

Ensiapuosaston johtaja tohtori Mads Gilbert kuitenkin päätti, ettei Bågenholmia julisteta kuolleeksi, vaikka elonmerkkejä ei ole, ennen kuin hän on lämmennyt. Bågenholm kytkettiin sydän-keuhkolaitteeseen, jolla veri pumpattiin pois ruumiista ja lämmitettynä takaisin. Vähitellen hänen oma sydämensä alkoi taas pumpata verta ja elintoiminnot alkoivat palautua. Kaksitoista päivää myöhemmin hän avasi jälleen silmänsä.

Aluksi Bågenholm oli halvaantunut kaulasta alaspäin mutta on vuosien kuntoutuksen jälkeen toipunut lähes ennalleen. Tosin hän joutui luopumaan kirurgiksi opiskelusta sormien heikentyneen toiminnan takia. Nykyään Bågenholm työskentelee radiologina samassa sairaalassa, jossa häntä hoidettiin.

## Lähteet
Pilvi Listo

**Pilvi Listo**, oik. Pilvi Listo-Tervaportti (s. 12. elokuuta 1978 Turku) on suomalainen cembalisti ja urkuri. Hän opiskeli cembalonsoittoa Sibelius-Akatemiassa Elina Mustosen johdolla ja urkujensoittoa Olli Porthanin johdolla suorittaen A-tutkinnon cembalosta erinomaisin arvosanoin vuonna 2002 ja uruista samoin vuonna 2006. Hän soitti ensikonserttinsa molemmilla soittimillaan Helsingin Paavalin kirkossa keväällä 2009. Koulutukseltaan Pilvi Listo on musiikin maisteri (2006) ja musiikkipedagogi (YAMK, 2018).

Pilvi Listo on työskennellyt kysyttynä solistina sekä yhtye- ja orkesterimuusikkona jo opintojensa alusta alkaen. Hän on esiintynyt useiden suurten suomalaisten orkesterien riveissä, esimerkiksi Turun filharmonisen orkesterin, Sinfonia Lahden, Kymi Sinfonietan sekä Lappeenrannan ja Lohjan kaupunginorkestereiden kanssa. Sen lisäksi hän on monipuolinen kirkkomuusikko, jota kuullaan säännöllisesti sijaisena monissa, pääsääntöisesti pääkaupunkiseudun seurakunnissa, varsinkin Helsingin Saksalaisessa kirkossa. Hän on usein myös säestänyt tunnettuja kuoroja barokin suurteosten, esimerkiksi passioiden, esityksissä.

Pilvi Listo toimii myös soitonopettajana. Hän on työskennellyt monissa cembalonsoiton opettajan sijaisuuksissa eri musiikkiopistoissa niin pääkaupunkiseudulla kuin Turussakin ja pitänyt esimerkiksi cembaloon tutustumiskursseja musiikkiopistojen pianonsoitonopettajille. Hänellä on myös urkuoppilaita.

Pilvi Listo nauhoitti loppuvuodesta 2015 J. S. Bachin Das Wohltemperierte Klavier -kokoelman (I-kirja). Äänityksestä ja masteroinnista vastasi Jonte Knif. Levy julkaistiin saksalaisen Telos Musicin kustantamana vuonna 2017.

Pilvi Listoa pidetään joustavana ja nopeasti tehtävänsä omaksuvana ammattimuusikkona, jolle mikään musiikinlaji ei ole vieras. Hän on virtuoosimainen soittaja ja luotettava continuosoittaja niin isoissa orkestereissa kuin pienissä yhtyeissäkin. Hänellä on kokemusta myös poikkitaiteellisesta yhteistyöstä. 

Pilvi Listo on naimisissa Helsingin katolisen hiippakunnan viestintäjohtajan Marko Tervaportin kanssa. Hän asuu perheineen Helsingin Kalliossa. Pilvi Liston isä on tunnettu turkulainen trumpettitaiteilija Juhani Listo.

## Lähteet

## Aiheesta muualla
* Pilvi Listo — urkuri ja cembalisti (taiteilijan kotisivut)
Enontekiön kotiseutumuseo

**Enontekiön kotiseutumuseo** esittelee enontekiöläistä asutusta 1900-luvun alussa. Museon päärakennuksena toimii Raattamasta siirretty Hätäsen talo, joka on rakennettu 1800-luvun lopulla. Muita museoalueen rakennuksia ovat Ylikyröstä siirretty Vieno Kyrön pirtti 1920-luvulta, 1700-luvun liima-aitta, Kaukosesta siirretty navetta ajalta ennen sotia sekä Muotkajärveltä siirretty savusauna vuodelta 1937.

Museo sijaitsee Hetan kirkonkylältä kolme kilometriä Vuontisjärven suuntaan. Sijaintipaikalla on pitkä historia, paikalla on asuttu jo mesoliittisella kivikaudella 5000–7000 vuotta sitten.

Museo perustettiin vuonna 1987 ja avattiin yleisölle vuonna 1991. Sen omistaa Enontekiön kunta.

Museo on avoinna kesäisin.

## Lähteet
Polestar 2

**Polestar 2** on Volvon Polestar-osaston vuodesta 2019 lähtien valmistama ylemmän keskiluokan sähköautomalli. Se perustuu samalle CMA-pohjalevyrakenteelle kuin esimerkiksi Volvo XC40. Auto esiteltiin Geneven autonäyttelyssä keväällä 2019 ja sen pääkilpailija on Tesla Model 3. Polestar 2 on merkin toinen malli aiemmin esitellyn Polestar 1:n jälkeen.

Vuoden 2021 Euro NCAP -kolaritestistä Polestar 2 sai tulokseksi täydet viisi tähteä.

Autossa on 78 kilowattitunnin akku sekä kaksi sähkömoottoria, yksi kummallakin akselilla. Niiden yhteisteho on 408 hevosvoimaa. Toimintamatka täydellä latauksella on 500 kilometriä.

## Lähteet

## Aiheesta muualla
Setäni Antoine

**Setäni Antoine** (*Mon oncle Antoine*) on Claude Jutran ohjaama kanadalainen draamaelokuva vuodelta 1971. Jutra laati myös käsikirjoituksen yhdessä Clément Perronin kanssa. Elokuvaa pidetään yhtenä Kanadan kaikkien aikojen parhaista.

*Setäni Antoine* on hiljainen kuvaus murrosikäisen Benoît-pojan elämästä talvisessa Quebecissä. Hän työskentelee sedän ja tädin omistamassa kyläkaupassa ja hautaustoimistossa ja pääsee sedän mukaan hevosrekimatkalle hakemaan vainajaa syrjäisestä maatalosta.

## Juoni
Pieni Québecin asbestikaivoskaupunki valmistautuu joulunviettoon ja kyläkaupassa on vilskettä. Siellä työskentelee kauppiaan orvoksi jäänyt veljenpoika, varhaisteini-ikäinen Benoît, ja seurailee aikuisten maailmaa hymynkare suupielessä. Sivujuonena on Poulinin perhe, jonka isä ottaa joulun alla lopputilin kaivokselta riitaannuttuaan englanninkielisen esimiehensä kanssa ja lähtee metsätyömaalle. Jouluna Poulinin perheen esikoispoika kuolee, ja kaupan lisäksi myös hautaustoimistoa pitävä setä Antoine ottaa Benoît’n mukaansa viemään hevosella taloon arkkua ja tuomaan siinä vainaja kylään. Paluumatkan alussa arkku putoaa reestä ja setä on umpijuovuksissa niin, ettei pysty auttamaan poikaa arkun nostossa. Poika palaa kyläkauppaan hakemaan apua. Hän lähtee kauppa-apulainen Fernandin kanssa takaisin Poulinien talolle, jossa koko perhe on kokoontunut esikoispoikansa avoimen arkun ääreen.

## Vastaanotto

*Setäni Antoine* voitti kahdeksan Kanadan elokuvapalkintoa, muun muassa parhaan alkuperäiskäsikirjoituksen, parhaan ohjauksen ja parhaan näytelmäelokuvan sarjoissa. 1980-luvulla sata Kanadan elokuva-asiantuntijaa äänesti sen Kanadan kaikkien aikojen parhaaksi elokuvaksi, ja sama lopputulos oli äänestyksissä myös 1990- ja 2000-luvuilla. 2010-luvulla *Setäni Antoine* jäi äänestyksessä toiseksi elokuvan *[[Atanarjuat – nopeajalka]]* (2001) jälkeen.

Jouluinen tarina on esitetty Suomen televisiossa juhannuspäivän iltana 1973. Suomen elokuva-arkistossa se on esitetty ainakin syksyllä 1987.

## Vaikutus
*Setäni Antoine* aloitti kanadalaisessa elokuvassa varttumiskuvausten aallon, johon kuuluvat Ján Kadárin *[[Isäni valheet]]* (1975), Allan Kingin *[[Kuka on nähnyt tuulen?]]*, Jean-Claude Lauzonin *[[Léolo]]* (1992) ja Allan Moylen *[[New Waterfordin tyttö]]* (1999).

## Lähteet

## Aiheesta muualla
*Elokuva National Film Board of Canadan julkaisemana YouTubessa
Henna-Maija Alitalo

**Henna-Maija Alitalo** (s. 26. maaliskuuta 1966 Naantali) on suomalainen näyttelijä. Alitalon uran painopiste on ollut suurelta osin Kuopion ja Hämeenlinnan kaupunginteattereissa, joissa hänellä on ollut rooleja kymmenissä produktioissa, mukaan luettuna useat teatteritaiteen klassikot *[[Romeo ja Julia|Romeosta ja Juliasta]]* suomalaisen maalaisdraaman valiota edustavaan *[[Niskavuori|Niskavuoreen]]*. 

## Ura
Alitalo valmistui teatteritaiteen maisteriksi Tampereen yliopiston näyttelijäntyön laitokselta vuonna 1991. Hän aloitti neljän vuoden rupeamalla Kuopion kaupunginteatterissa, minkä jälkeen hän näytteli lyhyen aikaa Teatteri Eurooppa Neljässä. Työnsä Hämeenlinnan kaupunginteatterissa Alitalo aloitti 1998.

Kuopiossa Alitalo näytteli nimiroolin Minna Canthin *Sylvissä*. Hänen rooliluetteloaan kartuttivat myös Julian osa William Shakespearen tragediassa *Romeo ja Julia* ja Lady Macbeth niin ikään Shakespearen tragediassa *[[Macbeth]]*. Eurooppa Neljässä Alitalo näytteli muun muassa Aleksis Kiven *[[Nummisuutarit|Nummisuutareissa]]*. Hämeenlinnassa Alitalon rooleja ovat olleet muun muassa Antonian osa Shakespearen *[[Myrsky (näytelmä)|Myrskyssä]]*, Paulina näytelmässä *Naisia hermoromahduksen partaalla* ja Hetan osa Hella Wuolijoen teksteihin perustuvassa näytelmässä *Niskavuori- Loviisan tarina*.

Alitalon kesäteatterirooleja on muun muassa *Kauniin Veeran* nimiosa. Televisiossa Alitalo näytteli opiskeluaikoinaan Kirstin roolin Anna-Leena Härkösen romaaniin perustuvassa sarjassa *[[Häräntappoase (vuoden 1989 televisiosarja)|Häräntappoase]]*. Epookkidraamassa *[[Hovimäki]]* hän näytteli Riikka-piikaa 1830-luvulla. Kirstiä ja Riikkaa suurempi rooli Alitalolla oli 1999 tuotetussa kuusiosaisessa komediasarjassa *[[Trasselirakastaja]]*. Hän oli Laila.

Alitalo on työskennellyt myös työhyvinvointikouluttajana ja esiintymisvalmentajana.

Hänet on palkittu Suomen Näyttelijäliiton kultaisella taiteilijamerkillä.

## Valikoitu rooliluettelo
### Kuopion kaupunginteatteri
*Sylvi (*[[Sylvi (näytelmä)|Sylvi]]*)
*Anna-Kaisa (*[[Tulitikkuja lainaamassa]]*)
*Lady Macbeth (*[[Macbeth]]*)
*Julia (*[[Romeo ja Julia]]*)
*Elli (*[[Miehen kylkiluu]]*)

### Hämeenlinnan kaupunginteatteri
*Antonia (*[[Myrsky (näytelmä)|Myrsky]]*)
*Liina (*Vaahteranmäen Eemeli*)
*Töyryn emäntä (*Täällä Pohjantähden alla-musikaali*)
*Musti-koira (*Fedja-setä, kissa ja koira*)
*Madame de Tourvel (*Valheita ja viettelyksiä*)
*Jelena (*[[Vanja-eno]]*)
*monologi (*Julia, Julia*)
*Heta Niskavuori (*Niskavuori- Loviisan tarina*)
*Paulina (*Naisia hermoromahduksen partaalla*)
*Viiru (*Viiru muuttaa*)

### Televisio

## Lähteet

## Aiheesta muualla
*Hämeenlinnan Teatteri: Henna-Maija Alitalo
*TYHY-talo
*Hämeen Sanomat: Henna-Maija Alitalon ura näyttämöllä on valinkauhassa (22.3.2012)
Playtime Is Over

**Playtime Is Over** on Nicki Minajin ensimmäinen mixtape, joka julkaistiin 5. heinäkuuta 2007.

## Kappaleet
# 1-900-Ms-Minaj (feat. Hell Rell, Red Café, Murda Mook, Ransom, Gravy)
# Dreams '07
# Wuchoo Know
# Interlude (feat. Lil Wayne)
# Can't Stop Won't Stop (feat. Lil Wayne)
# Playtime Is Over
# Jump Off '07
# Click Clack
# 40 Bars
# Dilly Dally
# Warning
# N.I.G.G.A.S. (feat. Angel De-Mar)
# Sunshine (feat. Gravy)
# Letcha Go (feat. Angel De-Mar)
# Sticks in My Bun
# I'm Cumin'
# Freestyle
# Hood Story
# Ease Up (feat. Ru Spits)
# Encore '07

## Aiheesta muualla
* ''Playtime Is Over'' discogs.com -sivustolla
Queen (Nicki Minajin albumi)

**Queen** on Nicki Minajin neljäs studioalbumi, joka julkaistiin 10. elokuuta 2018. Se ylsi Suomen virallisen listan sijalle yksitoista, ja pysyi listalla yhteensä kymmenen viikkoa.

## Kappaleet
# 
#  (feat. Labrinth, featuring Eminem)
# 
#  (feat. Lil Wayne)
# 
#  (feat. Ariana Grande)
#  (feat. The Weeknd)
# 
#  (feat. Swae Lee)
# 
# 
# 
# 
# 
# 
#  (feat. Future)
# 
#  (feat. Foxy Brown)
# 
# 
# 

## Arvostelut
* AllMusic: 
* *[[Rolling Stone]]*: 
* *[[Slant Magazine|Slant]]*: 
* The Independent: 

## Lähteet
Karl-Julius Mattas

**Karl Emil Julius (Karl-Julius) Mattas**, vuoteen 1918 **Karlson** (30. elokuuta 1885 Jomala – 14. maaliskuuta 1957) oli suomalainen diplomi-insinööri ja yritysjohtaja. 

Mattaksen vanhemmat olivat talollinen Karl Anders Mattas ja Amalia Amanda Mattson ja puoliso 1919–1944 Helmi Korhonen. Taidemaalari Åke Mattas oli heidän poikansa. Karl-Julius Mattas tuli ylioppilaaksi 1906 ja valmistui diplomi-insinööriksi 1911. Hän teki opintomatkoja Pohjoismaihin, Keski-Eurooppaan, Kanadaan ja Yhdysvaltoihin. Mattas oli Teknillisen korkeakoulun apulaisopettaja 1911–1912, sellu- ja paperitehtaan teknillisen johtajan apulaisena Kanadassa 1912–1915, G. A. Serlachius Osakeyhtiön teknillinen johtaja 1915–1917 ja 1919–1922, Simpele Oy:n toimitusjohtaja 1918–1919, Billeruds Ab:n yli-insinööri Ruotsissa 1923–1925, Papeterie Helleniquen toimitusjohtaja Kreikan Aígiossa 1925–1927, Toppila Oy:n toimitusjohtaja Oulussa 1928–1952 ja myös yhtiön johtokunnan jäsen 1945–1951.

## Lähteet
Pjotr Semjonov

**Pjotr Mihailovitš Semjonov ** (; 11. heinäkuuta 1934 Prääsän piirin Rodin-Yarvin kylä – 17. maaliskuuta 2019 Petroskoi) oli karjalainen kirjailija ja kääntäjä.

Syntynyt talonpoikaiseen perheeseen.

## Teokset
* Ruadajat. — Petroskoi: Folium, 1998. — 136 s.
* Puhtasjärven Maša: Romuanu. — Petroskoi: Periodika, 2004. — 159 s.
* Rodinjärvi: (Vallitut kerdomukset). — Petroskoi, 2009. — 214 s.
* Puhtasjärven Maša (Sähköinen resurssi)/ Lugijat: Marija Dorofejeva (luvut 1—4), Nina Barmina (luvut 5—8), Lidija Jevsejeva (luvut 9—13). — Finland: Karjalan Kielen Seura, 2008. — (CD-DA, 6 ч 43 мин 67 с): stereo.

## Käännökset
* Ildazen vuottajes/ Kiännökset karjalakse P. Sem′onov. — Petroskoi: Periodika, 2001. — 144 s.
* *[[Aleksandr Puškin|Puškin A.]]* Kapitanan tütär: pitkükerdomus. — Petroskoi: Periodika, 2005. — 118 s.
* *[[Leo Tolstoi|Lev Tolstoi]]*. Lapsile. — Petroskoi, 2012. — 110 с.

## Aiheesta muualla
* Семёнов П. М. 
* Ушел из жизни карельский писатель Петр Семенов
Polestar 1

**Polestar 1** on Volvon Polestar-osaston vuodesta 2019 lähtien valmistama kaksiovinen coupé-korinen hybridiautomalli, joka on ensimmäinen malli omaksi merkikseen eriytetyltä Polestarilta. Se perustuu samalle SPA-pohjalevyrakenteelle kuin esimerkiksi Volvo S90- ja V90-mallit. Malli esiteltiin alun perin Geneven autonäyttelyssä maaliskuussa 2018, ja sen sarjatuotanto alkoi vuoden 2019 puolivälissä.

Polestar 1:n turboahdetun nelisylinterisen 2,0-litraisen bensiinimoottorin ja sähkömoottorien yhteisteho on 600 hevosvoimaa. Polttomoottorin teho välitetään etupyörille ja sähkömoottorien takapyörille. Sähköllä auton toimintamatka on 150 kilometriä. 

## Lähteet

## Aiheesta muualla
Head Above Water

**Head Above Water** on kanadalaisen laulaja-lauluntekijän Avril Lavignen kuudes studioalbumi, joka julkaistiin 15. helmikuuta 2019.

Albumi nousi Yhdysvalloissa Billboard 200 -listan sijalle 13. Suomessa se debytoi virallisen albumilistan sijalla 41.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Juhani Ijäs

**Juhani Timo Andrei Ijäs** (s. 27. joulukuuta 1985 Imatra) on suomalainen jääkiekkovalmentaja. Hän toimi vuosina 2011–2015 Arabiemiraattien jääkiekkomaajoukkueen apuvalmentajana ja nousi joukkueen päävalmentajaksi kaudeksi 2015–2016.

Kaudella 2016–2017 Ijäs toimi Imatran Ketterän C-juniorijoukkueen apuvalmentajan ikäluokan Suomi-sarjassa ja sen ohella Aasian Talvikisoissa Thimaan miesten ja naisten jääkiekkomaajoukkueiden päävalmentajana. Kaudella 2017–2018 hän valmensi molempia Thaimaan maajoukkueita Aasian Challenge Cupissa. Kaudella 2018–2019 Ijäs toimii myös Thaimaan alle 20-vuotiaiden maajoukkueen päävalmentajana.

## Lähteet
* Juhani Ijäksen valmentajaprofiili Elite Prospects -sivustolla
Johann Walter (Walther)

**Johann Walter (Johann Blanckenmüller**, **Johannes Walter**, **Johann Walther**, (1496 Kahla – 10. huhtikuuta 1570 Torgau) oli saksalainen säveltäjä ja kanttori sekä ensimmäisen luterilaisen kuorolaulukirjan julkaisija.

Walter oli Torgaun kaupungin kanttori vuodesta 1526 ja vuodesta 1548 Saksin ruhtinaan hovikapellimestari ja Staatskapelle Dresdenin perustaja ja ensimmäinen kapellimestari. Dresdenistä hän palasi takaisin Torgauhun. Walter toimi Torgaun raadin palkkaamana kanttorina. Hän opetti latinankoulussa, jonka oppilaat vastasivat laulusta kiinnostuneiden kaupungin asukkaiden kanssa kirkon kuoromusiikista. Hän oli Martin Lutherin läheinen työtoveri ja neuvonantaja mm. Lutherin Saksalaisen messun valmistamisessa. Tunnetuin Walterin kirjoista lienee kuorolauluki*rja ”Geystllich gesank Buchleyn”* vuodelta 1524.

Walter julkaisi 1538 runomuotoisen kirjoituksen *”Lob und Preis Der löblichen Kunst Musica”*, ja sen johdantona on Martin Lutherin kirjoittama runomuotoinen puhe ”*Frau Musica”*.

Kirjoituksessaan Walterin teksti kuvailee musiikin merkitystä Vanhassa ja Uudessa testamentissa ja miten taivaassa ei tarvita muita taiteen lajeja kuin vain musiikki. *”Im himmel gar man nicht bedarff**Der kunst Grammatik Logic scharff**Geometri/ Astronomy**Kein medicin / juristerey**Philosophey / Rethorica**Allein die schöne Musica**Da werdens all Cantores sein**Gebrauchen dieser kunst alllein*.”Saksan evankelisten kirkkojen virsikirjassa *Evangelisches Gesangbuchissa* on viisi Walterin sävelmää sekä kolme hänen kirjoittamaansa virttä. 

Suomen evankelis-luterilaisen kirkon virsikirjassa on muutama virren sävelmä, jotka on painettu Walterin koraalikirjassa 1543, mutta vain yksi Walterin virsi, 620 ”Sen suven suloisuutta”. Se on käännös Walterin virrestä ”Herzlich tut mich erfreuen”, jossa on ollut kaikkiaan 33 säkeistöä. Ruotsin kirkon virsikirjassa samasta Walterin virrestä on käännetty virsi 324 ”On riemu mietiskellä” (suom. Anna-Maija Raittila 1998). Sen säkeistöt ovat suurelta osin eri säkeistöjä kuin Suomen kirkon virsikirjan virren säkeistöt. Ruotsin kirkon virsikirjassa on myös yksi Walterin sävelmä, virressä 178 ”Kuin välke merten, auringon”. Walter on kirjoittanut sävelmän Lutherin jouluvirttä ”Von himmel hoh” varten.

## Walterin virret ja sävelmät suomenkielisissä virsikirjoissa
**Suomen ev. lut. kirkon virsikirja**

* 620 Sen suven suloisuutta ”Herzlich tut mich erfreuen” (suom. 1690, uud. Elias Lönnrot 1870 ja Niilo Rauhala 1984)

**Ruotsin kirkon virsikirja**

* 178 Kuin välke merten, auringon ”Morgen ist ganz frich und neu" (san. Johannes Zwick ennen v. 1542, säv. Walter)
* 324 On riemu mietiskellä. ”Herzlich tut mich erfreuen” (suom. 1690, uud. suom. Den svenska psalmbokenin 1986 tekstin mukaan Anna-Maija Raittila 1998)

## Lähteet
Kreikan itsenäisyyspäivä

**Kreikan itsenäisyyspäivä** (, ”Kreikan kansannousun juhla”; usein vain 25η Μαρτίου, *25. Martíou*, ”25. maaliskuuta”) on Kreikassa, Kyproksella ja kreikkalaisissa yhteisöissä ympäri maailman vuosittain 25. maaliskuuta vietetty kansallispäivä, joka juhlistaa Kreikan vapaussotaa ja Kreikan itsenäistymistä Osmanien valtakunnasta. Itsenäisyyspäivä on toinen Kreikan kansallispäivistä Óchi-päivän ohella. Sitä vietetään aina samana päivänä kuin Marian ilmestyspäivää ortodoksisessa kirkossa.

## Tausta

Turkkilainen Osmanien valtakunta kukisti Bysantin valtakunnan vuonna 1453, ja kreikkalaiset olivat tämän jälkeen turkkilaisvallan alla lähes 400 vuotta. Kreikan kansallisuusaate alkoi nousta 1700-luvun lopulla. Kreikan kansannousun ja seuranneen vapaussodan ainakin symbolisena alkuna pidetään sitä, kun piispa Germanos nosti Kreikan lipun Marian ilmestyspäivän juhlassa Agía Lávran luostarissa Peloponnesoksella 25. maaliskuuta 1821. Vapaussota kesti vuoteen 1829 saakka. Historiansa vuoksi itsenäisyyspäivän vietto kietoutuu Kreikassa tiiviisti yhteen ortodoksisen kirkon suurimpiin juhliin kuuluvan Marian ilmestyspäivän (*Evangelismós tis Theotókou*, Jumalansynnyttäjän Neitseen Marian ilmestys) juhlallisuuksien kanssa.

## Juhlallisuudet

Kreikan itsenäisyyspäivää vietetään erityisesti juhlaparaateilla, liputuksilla ja muilla seremonioilla. Ateenassa järjestetään suuri sotilasparaati ja paikallisesti jokaisessa kaupungissa ja kylässä omia paraateja, joissa marssii sotilassoittokuntia, vapaussodan aikaisiin asuihin ja kansallispukuihin pukeutuneita, merkkihenkilöitä ja koululaisia sekä eri järjestöjä. Lisäksi kirkot täyttyvät Marian ilmestyspäivän juhlaliturgiaan osallistujista. Sen tärkeimpiä juhlapaikkoja on Tínos ja sen Panagía Evangelístrian kirkko. Ihmiset juhlistavat päivää myös kotona sekä kokoontumalla yhteen sukulaisten ja ystävien kanssa. Päivän perinteistä juhlaruokaa on kummeliturska (*bakaliáros*), koska juhla osuu suuren paaston ajalle.


Greek Marching Band (5986598385).jpg|Juhlaparaatia Náfpliossa.
Greek Soldiers (5987158026).jpg|Juhlaparaatia Náfpliossa.
Pupil parade in Athens Greece.jpg|Koululaisten paraatia Ateenassa.
Pupil parade in Athens Greece2.jpg|Koululaisten paraatia Ateenassa.
Επετειακό (4463231938).jpg|Juhlaliputusta Santorínilla.
Greek Independence Day ceremony - Ottawa, ON.jpg|Juhlaliturgia Ottawassa Kanadassa.


## Lähteet

## Aiheesta muualla
Kreikan kansallispäivä

**Kreikan kansallispäiviä** on kaksi:

* Kreikan itsenäisyyspäivä 25. maaliskuuta
* Óchi-päivä 28. lokakuuta